Lujza Mária Orleánska

Lujza Mária Orleánska (Louise Marie Thérèse Charlotte Isabelle; * 3. apríl 1812, Palermo, Taliansko† 11. október 1850, Ostende, Belgicko) bola rodom francúzska princezná a výdajom belgická kráľovná ako druhá manželka Leopolda I.

 Životopis 
Narodila sa v sicílskom meste Palermo ako najstaršia dcéra francúzskeho princa Ľudovíta Filipa a Márie Amálie Neapolsko-sicílskej. V roku 1830 sa jej otec stal francúzskym kráľom. 9. augusta 1832 sa vydala za viac ako dvadsať rokov staršieho belgického kráľa Leopolda I. Leopold bol protestant, a tak prebehol katolícky aj kalvinistický obrad.

Lujza bola oddaná manželka a milujúca matka, mala však veľmi plachú povahu a často sa na verejnosti ukazovala len na nátlak svojho manžela. Na dvore sa stala obľúbenou vďaka svojej štedrosti a pôvabu. Zomrela 11. októbra 1850 v Ostende na tuberkulózu. Manžel ju prežil o pätnásť rokov. Pochovaná je rovnako ako on v kráľovských katakombách Chrámu Našej Panej na laekenskom cintoríne v Bruseli.

Lujza a Leopold spolu mali štyri deti:
 Louis-Philippe (* 24. júl 1833† 16. máj 1834)
 Leopold II. (* 9. apríl 1835† 17. december 1909), belgický kráľ ∞ 1865 rakúska arcivojvodkyňa Mária-Henrietta Habsbursko-lotrinská
 Filip (* 24. marec 1837† 17. november 1905), gróf flanderský ∞ 1867 princezná Mária Hohenzollernská
 Šarlota (* 7. jún 1840† 19. január 1927) ∞ 1857 rakúsky arcivojvoda a budúci mexický cisár Maximilián I.

 Predkovia 

 Iné projekty 

 Zdroj 

Kategória:Bourbonovci
Kategória:Kráľovské manželky Belgicka
Kategória:Francúzske princezné
Kategória:Osobnosti z Palerma
Kategória:Úmrtia na tuberkulózu
Kategória:Dámy Radu kráľovnej Márie Lujzy
Kategória:Dámy Radu svätej Izabely